ຫວ່າງແລ້ວນີ້, ກອງທ້ອນໂຮມອັດຖິນັກຮົບເສຍສະຫຼະຊີວິດ 584 (ກອງບັນຊາການທະຫານແຂວງກວາງຈິ້ ສສ.ຫວຽດນາມ) ໄດ້ດໍາເນີນການຊອກຫາ ແລະທ້ອນໂຮມໄດ້ 3 ອັດຖິນັກຮົບເສຍສະຫຼະຊີວິດພ້ອມກັບວັດຖຸພັນ ຄື: ເກີບ, ກະດູມໂສ້ງເສື້ອ... ຢູ່ເມືອງອາດສະພັງທອງ, ແຂວງສະຫວັນນະເຂດ ສປປ.ລາວ. ອີງຕາມວັດຖຸພັນທີ່ຊອກໄດ້, ສາມາດກຳນົດວ່າບັນດາອັດຖິດັ່ງກ່າວແມ່ນທະຫານອາສາສະໝັກ ແລະນັກຊ່ຽວຊານຫວຽດນາມ ທີ່ເສຍສະຫຼະຊີວິດໃນປາງສົງຄາມຕໍ່ສູ້ຕ້ານອາເມລິກາ ຢູ່ ລາວ.
ໃນໄລຍະຜ່ານມາ, ວຽກງານຊອກຫາ, ທ້ອນໂຮມອັດຖິທະຫານທີ່ເສຍສະຫຼະຊີວິດເພື່ອຊາດ ບັນລຸໄດ້ເປົ້າໝາຍວາງອອກ, ເຖິງຢ່າງໃດກໍ່ຕາມ, ຍັງມີຫຼາຍອັດຖິທະຫານເສຍສະຫຼະຊີວິດເພື່ອຊາດພວມນອນຢູ່ບັນດາສະໜາມຮົບເກົ່າ, ໃນປ່າເລິກ. ການຊອກຫາ, ທ້ອນໂຮມອັດຖິທະຫານເສຍສະຫຼະຊີວິດເພື່ອຊາດນັບມື້ນັບປະສົບກັບຄວາມຫຍຸ້ງຍາກ, ລຳບາກກາກກຳ, ແຕ່ວ່າດ້ວຍມູນເຊື້ອ “ກິນເຂົ້າຄິດຮອດຄຸນນາກິນປາຄິດຮອດຄຸນນ້ຳ” ຂອງຊາດ ແລະຕອບສະໜອງຄວາມມຸ່ງມາດປາດຖະໜາ ແລະຄວາມມຸ່ງຫວັງຂອງຍາດຕິພີ່ນ້ອງ ແລະຄອບຄົວທະຫານເສຍສະຫຼະຊີວິດເພື່ອຊາດ, ບັນດາອົງການ, ກົມກອງໃນທົ່ວກອງທັບຍັງມານະພະຍາຍາມໃນການເດີນທາງໄປຊອກຫາອັດຖິທະຫານເສຍສະຫຼະຊີວິດເພື່ອຊາດ.
ໄຊພອນ